CELEX: 32021R0114
Language: fi
Date: 2020-09-25 00:00:00
Title: Komission delegoitu asetus (EU) 2021/114, annettu 25. syyskuuta 2020, Euroopan parlamentin ja neuvoston asetuksen (EU) N:o 978/2012 liitteen II ja III muuttamisesta Armenian ja Vietnamin osalta

2.2.2021   
               
               
                  FI
               
               
                  Euroopan unionin virallinen lehti
               
               
                  L 36/5
               
            
         KOMISSION DELEGOITU ASETUS (EU) 2021/114,
         annettu 25. syyskuuta 2020,
         Euroopan parlamentin ja neuvoston asetuksen (EU) N:o 978/2012 liitteen II ja III muuttamisesta Armenian ja Vietnamin osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 5 artiklan 3 kohdan ja 10 artiklan 5 kohdan
         sekä katsoo seuraavaa:
         
                     (1)
                  
                  
                     Asetuksen (EU) N:o 978/2012 4 artiklassa vahvistetaan perusteet tullietuuksien myöntämiselle yleisen tullietuusjärjestelmän, jäljempänä ’GSP-järjestelmä’, yleisen menettelyn mukaisesti.
                  
               
                     (2)
                  
                  
                     Asetuksen (EU) N:o 978/2012 mukaan maa, jonka Maailmanpankki on luokitellut korkean tulotason tai ylemmän keskitulotason maaksi kolmena peräkkäisenä vuotena, tai maa, joka on edunsaajana etuuskohteluun perustuvassa markkinoillepääsyjärjestelyssä, jonka tullietuudet ovat samat tai paremmat kuin GSP-järjestelmässä käytännössä kaiken kaupan osalta, ei ole oikeutettu GSP-järjestelmän mukaisiin etuuksiin.
                  
               
                     (3)
                  
                  
                     GSP-edunsaajamaiden luettelo vahvistetaan asetuksen (EU) N:o 978/2012 liitteessä II. Kyseisen asetuksen mukaisesti komissio tarkastelee liitettä II viimeistään kunkin vuoden tammikuun 1 päivänä muuttaakseen luettelossa mainittujen maiden asemaa kyseisen asetuksen 4 artiklassa vahvistettujen perusteiden mukaisesti.
                  
               
                     (4)
                  
                  
                     Asetuksen (EU) N:o 978/2012 mukaisesti GSP-edunsaajamaalle ja talouden toimijoille on annettava riittävästi aikaa tehdä asiaankuuluvat mukautukset, joita maan aseman muuttuminen GSP-järjestelmässä edellyttää. Sen vuoksi GSP-etuuksien myöntämistä olisi jatkettava yhden vuoden ajan sen päätöksen voimaantulopäivästä, jolla edunsaajamaa poistetaan GSP-edunsaajamaiden luettelosta 4 artiklan 1 kohdan a alakohdan perusteella, ja kahden vuoden ajan etuuskohteluun perustuvan markkinoillepääsyjärjestelyn soveltamispäivästä 4 artiklan 1 kohdan b alakohdan perusteella.
                  
               
                     (5)
                  
                  
                     Maailmanpankki luokitteli Armenian ylemmän keskitulotason maaksi vuosina 2018, 2019 ja 2020. Armenia ei enää täytä asetuksen (EU) N:o 978/2012 4 artiklan 1 kohdan a alakohdan mukaisia GSP-edunsaajamaan aseman edellytyksiä, joten se olisi poistettava kyseisen asetuksen liitteessä II olevasta GSP-edunsaajamaiden luettelosta siten, että soveltaminen alkaa 1 päivänä tammikuuta 2022.
                  
               
                     (6)
                  
                  
                     Asetuksen (EU) N:o 978/2012 9 artiklan 1 kohdassa säädetään kestävää kehitystä ja hyvää hallintoa edistävän erityisen kannustusmenettelyn, jäljempänä ’GSP+’, mukaisten tullietuuksien myöntämistä koskevista kelpoisuusvaatimuksista GSP-edunsaajamaille. GSP+-edunsaajamaiden luettelo vahvistetaan asetuksen (EU) N:o 978/2012 liitteessä III.
                  
               
                     (7)
                  
                  
                     Koska Armenia menettää GSP-edunsaajamaan aseman 1 päivänä tammikuuta 2022, sen olisi myös lakattava olemasta asetuksen (EU) N:o 978/2012 9 artiklan 1 kohdan mukainen GSP+-edunsaajamaa. Armenia olisi sen vuoksi poistettava kyseisen asetuksen liitteestä III siten, että soveltaminen alkaa 1 päivänä tammikuuta 2022.
                  
               
                     (8)
                  
                  
                     Vietnamiin alettiin soveltaa etuuskohteluun perustuvaa markkinoillepääsyjärjestelyä 1 päivänä elokuuta 2020. Asetuksen (EU) N:o 978/2012 4 artiklan 1 kohdan b alakohdan mukaisesti Vietnam olisi myös poistettava kyseisen asetuksen liitteestä II. Vastaaviin tapauksiin liittyvien edeltävien ratkaisujen mukaisesti ja oikeusvarmuuden varmistamiseksi ja tarpeettoman hallinnollisen taakan välttämiseksi Vietnamin poistamista liitteestä II olisi sovellettava 1 päivästä tammikuuta 2023,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 978/2012 seuraavasti:
            
                        1.
                     
                     
                        Poistetaan liitteessä II otsikon ”1 artiklan 2 kohdan a alakohdassa tarkoitetun yleisen menettelyn edunsaajamaat” alla seuraavat kirjainkoodit sarakkeesta A ja niitä vastaavat maan nimet sarakkeesta B:
                        
                                    a)
                                 
                                 
                                    AM Armenia;
                                 
                              
                                    b)
                                 
                                 
                                    VN Vietnam.
                                 
                              
                  
                        2.
                     
                     
                        Poistetaan liitteessä III seuraava kirjainkoodi sarakkeesta A ja sitä vastaava maan nimi sarakkeesta B:
                        AM Armenia
                     
                  
         
            2 artikla
            Tämä asetus tulee voimaan 1 päivänä tammikuuta 2021.
            Sen 1 artiklan 1 kohdan a alakohtaa ja 1 artiklan 2 kohtaa sovelletaan 1 päivästä tammikuuta 2022.
            Sen 1 artiklan 1 kohdan b alakohtaa sovelletaan 1 päivästä tammikuuta 2023.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25. syyskuuta 2020
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 303, 31.10.2012, s. 1.